Document ID: 31983R1816

*****
ΚΑΝΟΝΙΣΜΟΣ (ΕΟΚ) αριθ. 1816/83 ΤΗΣ ΕΠΙΤΡΟΠΗΣ
της 1ης Ιουλίου 1983
για τροποποίηση του κανονισμού (ΕΟΚ) αριθ. 2042/75 όσον αφορά τη διάρκεια ισχύος των πιστοποιητικών εξαγωγής για τις σύνθετες ζωοτροφές με βάση τα σιτηρά και τα μεταποιημένα προϊόντα με βάση τα σιτηρά και το ρύζι
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 12,
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς στον τομέα της ορύζης (3), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 10 παράγραφος 2,
Εκτιμώντας:
ότι τα άρθρο 9δ παράγραφος 2 του κανονισμού (ΕΟΚ) αριθ. 2042/75 της Επιτροπής της 25ης Ιουλίου 1975 περί των ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και της ορύζης (4), όπως τροποποιήθηκε τελευταία από τον κανονισμό (ΕΟΚ) αριθ. 537/83 (5), προβλέπει ότι, για τα πιστοποιητικά εξαγωγής για τις σύνθετες ζωοτροφές με βάση τα σιτηρά, η διάρκεια ισχύος υπολογίζεται από την ημερομηνία της πραγματικής εκδόσεως· ότι, σύμφωνα με τη διάταξη, η διάρκεια ισχύος των πιστοποιητικών για τα οποία έχει υποβληθεί αίτηση στο τέλος του μήνα είναι μεγαλύτερη από εκείνη που εφαρμόζεται στα πιστοποιητικά· ότι πρέπει να τροποποιηθεί η διάταξη αυτή, αναφέροντας ότι η διάρκεια των πιστοποιητικών εξαγωγής για τις σύνθετες ζωοτροφές υπολογίζεται από την ημερομηνία υποβολής της αίτησης·
ότι το άρθρο 10 του κανονισμού (ΕΟΚ) αριθ. 2042/75 προβλέπει ότι σε περίπτωση δημοπρασίας που διεξάγεται σε τρίτη χώρα εισαγωγής, η διάρκεια ισχύος του πιστοποιητικού εξαγωγής είναι αντίστοιχη με τις υποχρεώσεις που απορρέουν από την κατακύρωση· ότι ο εν λόγω κανονισμός προβλέπει, επίσης, στο άρθρο 11 τη δυνατότητα ειδικής διάρκειας ισχύος του πιστοποιητικού εξαγωγής σε περίπτωση σημαντικών εμπορικών πράξεων, που συνδυάζεται με την υποχρέωση εξαγωγής μιας ελάχιστης ποσότητας·
ότι οι ανωτέρω δυνατότητες ισχύουν για ορισμένα σιτηρά και προϊόντα πρώτης μεταποίησης, αλλά όχι για τις σύνθετες ζωοτροφές με βάση τα σιτηρά· ότι τόσο το σημερινό πλεόνασμα της Κοινότητας σε βρώσιμα σιτηρά όσο και η δομή της παγκόσμιας αγοράς συνθέτων ζωοτροφών δικαιολογούν την εφαρμογή των προαναφερόμενων δυνατοτήτων στις σύνθετες ζωοτροφές με βάση τα σιτηρά· ότι ενδείκνυται λοιπόν να προστεθούν στον κατάλογο των προϊόντων, στα οποία εφαρμόζονται οι διατάξεις των άρθρων 10 και 11 του κανονισμού (ΕΟΚ) αριθ. 2042/75, οι σύνθετες ζωοτροφές με βάση τα σιτηρά· ότι πρέπει να προσαρμοστούν στα σημερινά δεδομένα τα παραρτήματα του κανονισμού (ΕΟΚ) αριθ. 2042/75, αφού ληφθούν υπόψη οι τροποποιήσεις του Κοινού Δασμολογίου·
ότι, σύμφωνα με τις ενδείξεις του παραρτήματος ΙΙ του κανονισμού (ΕΟΚ) αριθ. 2042/75, η διάρκεια ισχύος των πιστοποιητικών εξαγωγής καθορίζεται, για τα άλευρα αραβοσίτου, μέχρι το τέλος του δεύτερου μήνα μετά τον μήνα έκδοσής τους, και για ορισμένα μεταποιημένα προϊόντα με βάση τα σιτηρά και το ρύζι μέχρι το τέλος του τρίτου μήνα μετά το μήνα έκδοσής τους· ότι πρέπει να ευθυγραμμιστεί η διάρκεια ισχύος των πιστοποιητικών εξαγωγής των προϊόντων αυτών με αυτή που προβλέπεται για άλλα προϊόντα σιτηρών που βρίσκονται σε ανάλογη κατάσταση, και να ληφθούν υπόψη οι νέοι όροι ανταγωνισμού στην παγκόσμια αγορά· ότι, επομένως, κρίνεται σκόπιμο να τροποποιηθεί το εν λόγω παράρτημα προβλέποντας μεγαλύτερη διάρκεια ισχύος για τα πιστοποιητικά εξαγωγής των σχετικών προϊόντων·
ότι τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2042/75 τροποποιείται ως εξής:
1. Το κείμενο του άρθρου 9δ παράγραφος 2 αντικαθίσταται από το ακόλουθο κείμενο:
«2. Όσον αφορά το πιστοποιητικό εξαγωγής που έχει εκδοθεί σύμφωνα με την παράγραφο 1, η διάρκεια ισχύος υπολογίζεται από την ημερομηνία έκδοσης κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3183/80.»
2. Το κείμενο του άρθρου 10 αντικαθίσταται από το ακόλουθο κείμενο:
«Άρθρο 10
1. Σε περίπτωση εξαγωγής βάσει δημοπρασίας που διενεργείται σε τρίτη χώρα εισαγωγής, το πιστοποιητικό εξαγωγής για τις εξαγωγές μαλακού σίτου, σίκαλης, κριθής, αραβοσίτου, ρυζιού, αλεύρων σίτου και σίκαλης, πλιγουρίων και σιμιγδαλιών σκληρού σίτου και προϊόντων της διάκρισης 23.07 Β Ι του Κοινού Δασμολογίου με περιεκτικότητα σε γαλακτοκομικά προϊόντα μικρότερη από 50 % κατά βάρος, ισχύει από την ημερομηνία της έκδοσής του κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3183/80 μέχρι την ημερομηνία κατά την οποία πρέπει να έχουν εκπληρωθεί οι υποχρεώσεις που απορρέουν από την κατακύρωση.
Εντούτοις, η διάρκεια ισχύος του πιστοποιητικού αυτού δεν είναι δυνατόν να υπερβαίνει τους οκτώ μήνες που έπονται του μήνα κατά τον οποίο εκδόθηκε το πιστοποιητικό κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3183/80.
2. Το μέτρο αναστολής που αναφέρεται στο άρθρο 9δ παράγραφος 1, εμποδίζει ενδεχομένως την έκδοση του πιστοποιητικού εξαγωγής που αναφέρεται στην παράγραφο 1 μόνον εφόσον τίθεται σε ισχύ το αργότερο την τρίτη εργάσιμη ημέρα μετά την ημερομηνία υποβολής της αίτησης πιστοποιητικού»
3. Το κείμενο του άρθρου 11 παράγραφοι 1 και 2 αντικαθίσταται από το ακόλουθο κείμενο:
«1. Σε ειδικές περιπτώσεις, η διάρκεια ισχύος του πιστοποιητικού εξαγωγής για τις εξαγωγές μαλακού σίτου, σίκαλης, κριθής, αραβοσίτου, ρυζιού, αλεύρων σίτου και σίκαλης, πλιγουριών και σιμιγδαλιών σκληρού σίτου και προϊόντων της διάκρισης 23.07 Β Ι του Κοινού Δασμολογίου με περιεκτικότητα σε γαλακτομικά προϊόντα μικρότερα από 50 % κατά βάρος, είναι δυνατόν να υπερβαίνει εκείνη που αναφέρεται στο άρθρο 9, όταν ο ενδιαφορόμενος πρόκειται να συνάψει εμπορική πράξη που δικαιολογεί μεγαλύτερη διάρκεια.
2. Στην περίπτωση αυτή, ο ενδιαφερόμενος υποβάλλει στον αρμόδιο οργανισμό αίτηση για πιστοποιητικό εξαγωγής συνοδευόμενη από αίτηση για προκαθορισμό της επιστροφής ή της εισφοράς κατά την εξαγωγή, που εφαρμόζεται την ημέρα της υποβολής της αίτησης αυτής για τον προβλεπόμενο προορισμό και δηλώνει την ελάχιστη και μέγιστη ποσότητα που προβλέπεται να εξαγάγει καθώς και την ελάχιστη και μέγιστη προθεσμία που απαιτεί η εκτέλεση της προβλεπόμενης ενέργειας· εντούτους, η ελάχιστη ποσότητα δεν είναι δυνατόν να είναι κατώτερη από 75 000 τόνους όσον αφορά τον μαλακό σίτο, τη σίκαλη, την κριθή, τον αραβόσιτο, τα άλευρα σίτου και σίκαλης και τα προϊόντα της διάκρισης 23.07 Β Ι του Κοινού Δασμολογίου με περιεκτικότητα σε γαλακτοκομικά προϊόντα μικρότερη από 50 % κατά βάρος, και κατώτερη από 15 000 τόνους όσον αφορά τα πλιγούρια και τα σιμιγδάλια σκληρού σίτου και ρυζιού. Η αίτηση αυτή συνοδεύεται από σύσταση ειδικής εγγύησης, που υπολογίζεται με βάση τη μέγιστη ποσότητα· για την εγγύηση αυτή εφαρμόζονται οι διατάξεις του άρθρου 12 παράγραφος 1 του παρόντος κανονισμού και του άρθρου 13 του κανονισμού (ΕΟΚ) αριθ. 3183/80.»
4. Στο άρθρο 11 προστίθεται η ακόλουθη παράγραφος 10:
«10. Οι άδειες που χορηγούνται σύμφωνα με τις διατάξεις του παρόντος άρθρου δεν υπόκεινται στις διατάξεις του άρθρου 9δ παράγραφος 1.»
5. Το παράρτημα Ι αντικαθίσταται από το παράρτημα Ι του παρόντος κανονισμού:
6. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος
Έγινε στις Βρυξέλλες, την 1η Ιουλίου 1983.

Labels: 3
17
6